Белемнәребезне тикшерәбез
(«Күңелле татар теле» дәреслеге буенча тест биремнәре. IV сыйныф)
Лениона Билалова,
Казандагы 18 нче урта мәктәпнең татар теле һәм әдәбияты укытучысы

«Туган як табигате»
1. Кояш сүзендә ничә аваз бар?
а) 4	ә) 5	б) 3	в) 6
2. Табиг...ть сүзендә кайсы хәреф төшеп калган?
а) а	ә) ә	б) э	в) е
3. Болын сүзенең дөрес әйтелешен (транскрипциясен) билгеләгез.
а) [болын]	ә) [болон]	б) [балын]	в) [былын]
4. Сандугач сүзенең тәрҗемәсен тап.
а) птица	ә) воробей	б) соловей	в) голубь
5. Ловкий сүзенең дөрес тәрҗемәсен билгелә.
а) файдалы	ә) җитез	б) шат	в) күңелле
6. Кайсы сүз артык?
а) болын	ә) алан	б) урман	в) китап
7. Артык сүзне билгелә.
а) тиен	ә) тукран	б) сарык	в) бүре
8. Кайсы сүз артык?
а) дару	ә) кычыткан	б) мәтрүшкә	в) әрем
9. Саргая сүзе кайсы ел фасылына туры килә?
а) яз	ә) көз		б) кыш	в) җәй
10. Җылы сүзенең антонимын тап.
а) салкын	ә) ямьсез	б) җитез	в) ялкау
11. Кыргый хайваннар кайда яши?
а) өйдә	ә) паркта	б) урманда	в) шәһәрдә
12. Кайсы кош сөйләшә белә?
а) чыпчык	ә) тукран	б) песнәк	в) тутый кош
13. Кайсы хайванның мөгезе бар?
а) сыер	ә) эт	б) тычкан	в) керпе
14. Чирик ни өчен оча алмый?
а) чөнки салкын
ә) канаты авырта
б) ашыйсы килә
в) егылып төшкән
15. Табышмакның җавабын тап.
Кулсыз, аяксыз – тәрәзә кага (стучит).
а) агач	ә) чыпчык	б) җил	в) кояш
16. Кайсы кошлар бездә кышлый?
а) карлыгач		ә) чыпчык	б) песнәк	в) торна
17. Кышын кайсы агач яшел була?
а) каен	ә) алмагач	б) нарат	в) имән
18. Хәзерге заман хикәя фигыльне тап.
а) ашатты	б) ашады	в) ашый	г) ашамады
19. Җөмләне язып бетер: Кошчык уйна...
а) -рга ярата
ә) -ый ярата
б) -ыйсы ярата
в) -п ярата
20. Тиешле кушымчаны куй: Мин Акбай... ашатам.
а) -да		ә) -дан	б) -ны	в) -лар
21. Барды фигылен юклык формасында яз.
а) бармый	ә) бардык	б) бармады		в) бармаган
22. Кайсы җөмлә дөрес түгел?
а) Чуртан суда яши.
ә) Керпе өйдә яши.
б) Поши урманда яши.
в) Песи өйдә яши.
23. В осеннем лесу очень красиво җөмләсен тәрҗемә ит.
а) Көзге урманда бик матур.
ә) Көзге урманга бик матур.
б) Көзге урманнар бик матур.
в) Көзен урманда бик матур.
24. Җөмләне дәвам ит. Кошларга кыш көне...
а) җылы	ә) салкын	б) рәхәт	в) кызганыч
25. Дөрес җөмләне тап.
а) Без кичә җимлек ясадык.
ә) Без кичә җимлек ясыйбыз.
б) Без иртәгә җимлек ясадык.
в) Сез кичә җимлек ясыйсыз.